གདོད་མའི་འཁྲུལ་རྟོག་ངོས་ཟིན་པ།།སངས་རྒྱས་ཐོབ་པའི་དངོས་རྒྱུ་ཡིན།།ནམ་ཡང་འཁྲུལ་པའི་ཀློང་འཕྱོ་བ།།ལྐོག་ཤ་ཅན་གྱི་སྤུན་ཟླ་དངོས།།གཡུ་ཐོག་རྫུན་མའི་རྣམ་ཐར་གྱིས།།ཁོ་བོ་རེ་ཞིག་རྨོངས་ན་ཡང་།།ལེགས་བཤད་ཉི་མའི་ཟེར་མཐོང་བས།།འཁྲུལ་རྟོག་མུན་པ་དབྱིངས་སུ་ཡལ།།ལོ་ངོ་སྟོང་གི་ཡར་སྔོན་ན།།གཡུ་ཐོག་བྱུང་མིན་མ་ངེས་ཀྱང་།།བོད་ཀྱི་གསོ་རིག་ལོ་རྒྱུས་ཐོག།གཡུ་རྙིང་མེད་པ་མཁས་མང་བཞེད།།རྒྱལ་དབང་ལྔ་པ་སྡེ་སྲིད་རྗེ།།ཆོས་འབྱུང་ཡབ་སྲས་མཁྱེན་ཀོང་སོགས།།སྨན་བརྒྱུད་ཁྲོད་དུ་མི་བཞུགས་པའི།།གཡུ་ཐོག་རྙིང་མའི་མཛད་ཕྲིན་གང་།།